Naziv obveznika: **OSNOVNA ŠKOLA MOLVE**

Poštanski broj i mjesto-sjedište obveznika: 48327 MOLVE

Adresa sjedišta: TRG KRALJA TOMISLAVA 10

Šifra županije, općine: 06, 270

Broj RKP-a: 8408

Matični broj: 03066282

OIB: 50143783639

Razina: 31

Razdjel: nema razdjela

Šifra djelatnosti – prema NKD-u 2007.: 8520

Oznaka razdoblja: 2022-12

**BILJEŠKE UZ FINANCIJSKE IZVJEŠTAJE ZA RAZDOBLJE**

**OD 01.01.2022. DO 31.12.2022.**

U bilješkama se daje dopuna podataka za svaki od obrazaca financijskih izvještaja.

**Bilješke uz Izvještaj o prihodima i rashodima, primicima i izdacima – obrazac PR-RAS**

1. 6391 Tekući prijenosi između proračunskih korisnika istog proračuna – indeks 247,9

U 2022. godini je ostvareno više prihoda odnosno tekućih prijenosa za financiranje međuopćinskih natjecanja u odnosu na 2021. godinu zbog epidemije korona virusa.

1. 6526 Ostali nespomenuti prihodi – indeks 142,5

U 2022. godini je ostvareno više prihoda za financiranje cijene školske kuhinje u odnosu na 2021. godinu zbog podizanja cijene obroka u školskoj kuhinji za 1,00 kn po obroku, što je rezultiralo povećanjem cijena namirnica.

1. 6615 Prihodi od pruženih usluga – indeks 843,3

Ostvareno je više prihoda za najam sportske dvorane i knjižnice u odnosu na prethodno izvještajno razdoblje jer zbog epidemije korona virusa nije bilo iznajmljivanja prostora škole u 2021.

1. 6631 Tekuće donacije – indeksa nema

Ostvareni su prihodi od tekućih donacija za financiranje školskih ekskurzija.

2021. godine tekuće donacije u iste svrhe nisu ostvarene zbog epidemije korona virusa.

1. 6712 Prihodi iz nadležnog proračuna za financiranje rashoda za nabavu nefinancijske imovine – indeks 392,2

Ostvareno je više prihoda iz nadležnog proračuna za nabavu nefinancijske imovine jer je u financijskom planu određeno koja će se imovina nabavljati i u kojoj vrijednosti. U 2022. godini je nabavljena nefinancijska imovina u većoj vrijednosti u odnosu na 2021. godinu.

1. 3113 Plaća za prekovremeni rad – indeks 227,5

U 2022. godini je ostvareno više rashoda za prekovremeni rad zbog zamjene učitelja koji su bili na bolovanju i koji su u okviru projekta ERASMUS R.I.V.E.R.S. otišli na mobilnost u inozemstvo. Rashodi su planirani u financijskom planu škole.

1. 312 Ostali rashodi za zaposlene - indeks 137,5

U 2022. godini je obračunato i isplaćeno više ostalih rashoda za zaposlene u odnosu na 2021. godinu zbog povećanja iznosa materijalnih prava za zaposlenike (božićnica, dar za djecu) te isplate otpremnine dvjema zaposlenicama zbog odlaska u mirovinu. Rashodi su planirani u financijskom planu škole.

1. 3211 Službena putovanja – indeks 525,8

Rashodi za službena putovanja su veći u odnosu na prošlo izvještajno razdoblje zbog putovanja učitelja i učenika u inozemstvo u okviru Erasmus R.I.V.E.R.S. projekta. Rashodi su planirani u financijskom planu škole.

1. 3212 Naknade za prijevoz, za rad na terenu i odvojeni život – indeks 130,5

U 2022. godini je obračunato i isplaćeno više naknada za prijevoz zbog novoga obračuna naknade za prijevoz po prijeđenom kilometru i zapošljavanja zaposlenika koji ostvaruju pravu na naknadu za prijevoz. Rashodi su planirani u financijskom planu škole.

1. 3214 Ostale naknade troškova zaposlenima – indeks 173,2

U 2022. godini je isplaćeno više naknada za korištenje privatnog automobila u službene svrhe zbog povećanja naknade za korištenje privatnog automobila u službene svrhe po prijeđenom kilometru (sa 2,00 kn/km na 3,00 kn/km).

1. 3237 Intelektualne i osobne usluge – indeks 1470,90

U 2022. godini je plaćena usluga izrade energetskog certifikata za sportsku dvoranu u iznosu 27.500,00 kn i isplaćen je jedan ugovor o djelu predavaču ŽSV. U 2021. godini su isplaćene naknade povjerenstvu za županijsko natjecanje iz hrvatskog jezika.

1. 3239 Ostale usluge – indeks 1019,3

U 2022. godini ostvareno je više rashoda za ostale usluge zbog dodatne usluge čišćenja dimnjaka i izdavanje stručnog nalaza koja je proknjižena na gore navedeni konto.

1. 324 Naknade troškova osobama izvan radnog odnosa – nema indeksa

Na ovaj konto je proknjižena propisana potpora za učenike koji su sudjelovali u mobilnosti Erasmus R.I.V.E.R.S. projekta. Za svaku mobilnost u inozemstvo je putovalo po troje učenika. Rashodi su planirani u financijskom planu škole. U 2021. godini takvi rashodi nisu proknjiženi na gore navedeni konto.

1. 3292 Premije osiguranja – indeks 255,4

Rashodi za premije osiguranja su veći u odnosu na prošlo izvještajno razdoblje jer je u 2022. godini škola plaćala račune za premije osiguranja imovine i odgovornosti u odnosu na 2021. godinu, kada je navedene rashode plaćao naš Osnivač.

1. 3293 Reprezentacija – indeks 266,6

U 2022. godini je ostvareno više rashoda za reprezentaciju jer su se obilježavali: Dan škole, Završna i Božićna priredba. 2021. godine nije bilo okupljanja zbog epidemije korona virusa.

1. 3431 Bankarske usluge – nema indeksa

U 2022. godini nema rashoda za bankarske usluge jer smo zatvorili poseban račun na kojem su bila novčana sredstva Erasmus projekta R.A.I.N.B.O.W. Razlog zatvaranja računa je završetak Erasmus projekta R.A.I.N.B.O.W.

1. 3691 Tekući prijenosi između proračunskih korisnika istog proračuna – indeks 859,20

U 2022. godini je ostvareno više rashoda odnosno tekućih prijenosa za financiranje međuopćinskih natjecanja u odnosu na 2021. godinu zbog epidemije korona virusa.

1. 3722 Naknade građanima i kućanstvima u naravi – indeks 160,2

U 2022. godini je ostvareno više naknada građanima i kućanstvima u naravi zbog nabavljene veće količine radnih udžbenika za učenike koji se evidentiraju na gore navedenom kontu.

1. 4221 Uredska oprema i namještaj – indeks 562,5

U 2022. godini je ostvareno više rashoda za uredsku opremu i namještaj jer je bilo potrebno zamijeniti neispravne projektore u učionicama, nabaviti skener za tajništvo, računalo za računovodstvo te promijeniti stolice u zbornici i uredu ravnatelja. U 2021. godini su nabavljeni garderobni ormarići na zaključavanje za učenike.

1. 4223 Oprema za održavanje i zaštitu- nema indeksa

Samo je u 2021. godini nabavljena oprema za održavanje i zaštitu (trimer za travu i usisavač). Dok u 2022. godini nije nabavljeno ništa na navedenom kontu.

1. X678, Y345, X005, Y005, 9221- 9222, 9222-9221, X006, Y006, 19

Struktura ukupnih prihoda i primitaka, rashoda i izdataka za 2022. godinu

Situacija je takva da postoji preneseni višak prihoda poslovanja u iznosu 139.976,91 kn (9221- 9222) koji je dobiven prebijanjem viškova i manjkova prema istovrsnim aktivnostima.

Nadalje, rezultat poslovanja na kraju 2022. godine iznosi -126.058,93 kn (Y005), a sastoji se od manjka prihoda poslovanja u iznosu 126.058,93 (Y005). Uz preneseni višak prihoda poslovanja iz 2021. godine, utvrđen je višak prihoda i primitaka raspoloživ u sljedećem razdoblju u iznosu 13.976,91 kn (X006)

**Bilješke uz Izvještaj o rashodima prema funkcijskoj klasifikaciji – obrazac RAS-funkcijski**

1. 09 Obrazovanje

Osnovna škola Molve obavlja djelatnost osnovnog obrazovanja te su u funkcijskoj klasifikaciji sadržani rashodi poslovanja (razred 3) i rashodi za nabavu nefinancijske imovine (razred 4). Uz osnovno obrazovanje (0912), OŠ Molve provodi i dodatne usluge u obrazovanju na kojoj se posebno izdvajaju rashodi vezani uz prehranu učenika te usluge namijenjene učenicima (096). Sukladno tome, u obrazac su upisani ostvareni rashodi.

**Bilješke uz Izvještaj o promjenama u vrijednosti i obujmu imovine – obrazac P-VRIO**

U 2022. godini nije bilo promjena u vrijednosti i obujmu imovine.

**Bilješke uz Bilancu – obrazac BIL**

Osnovna škola Molve nema dane zajmove i primljene otplate, primljene kredite i zajmove te otplate, primljene robne zajmove i financijske najmove, dospjele kamate na kredite i zajmove.

Također, nema ni sudskih sporova u tijeku.

1. B002 Nefinancijska imovina

Usporedbom sadašnje vrijednosti postrojenja i opreme na 022 i 0292 može se zaključiti da je povećanje vrijednosti odnosno nabava nove imovine manja nego ispravak vrijednosti. Sadašnja vrijednost postrojenja i opreme na kraju 2022. godine je manja za 16,30% u odnosu na početak godine.

Ukupna nefinancijska imovina je manja za 1,90%

1. 1 Financijska imovina

Vrijednost financijske imovine na kraju godine je manja u odnosu na početak godine za 63,4%. U 2022. imamo ostala potraživanja za bolovanja na teret HZZO-a, potraživanja za prihode od školske prehrane, potraživanja za prihode od najma sportske dvorane, te potraživanja za prihode od proračuna.

1. 2 Obveze

Obveze su manje za 35,8 % u odnosu na početak godine jer su se smanjile obveze za materijalne rashode i ostale tekuće obveze (zatvaranje potraživanja za bolovanja na teret HZZO)

1. 9 Vlastiti izvori

Vlastiti izvori, iskazani na 91, su se na kraju godine smanjili za 1,9%.

Na izvanbilančnim zapisima (996) se vode dobiveni tableti i prijenosna računala u sklopu Kurikularne reforme koju provodi Ministarstvo obrazovanja.

**Bilješke uz Izvještaj o obvezama – obrazac Obveze**

1. V006 Stanje obveza na kraju izvještajnog razdoblja

Ukupne obveze na kraju izvještajnog razdoblja, ujedno i nedospjele iznose 91.402,01 kn, a čine ih:

232 – obveze za materijalne rashode 40.856,33 kn i 239- ostale tekuće obveze 50.545,68 kn (međusobne obveze proračunskih korisnika (bolovanja na teret HZZO).

U Molvama, 30.01.2023.

Voditelj računovodstva: M.P. Ravnatelj:

Katarina Kopričanec, dipl. oec. Ivan Jaković, dipl.uč.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_